Hendelsen skjedde på E18 ved Undrumsdal i 03.00-tiden natt til onsdag. Faren fikk førerkortet beslaglagt. Det er opprettet sak.

Operasjonsleder Anne Meyer i Vestfold-politiet nøler ikke med å fastslå at faren, som er i 40-årene, kan vente seg et oppgjør med påtalemyndigheten.

– Gutten er under strafferettslig lavalder, og får derfor ingen reaksjon.

Far og sønn er bosatt i Asker. Mens politipatruljen avhørte faren, ble familiemedlemmer tilkalt for å hente dem; å la faren kjøre videre var utelukket.

– I tillegg til å være altfor ung, manglet gutten naturligvis alle formaliteter, som trafikalt grunnkurs, sier nattens operasjonsleder, Øystein Eikedalen, ifølge NTB.

LES OGSÅ: Bil med fem personer kjørte uten lys på E18

LES OGSÅ: – Det er en av de høyeste målingene vi har hatt